tomron87/hebrew-wikipedia-sentences-corpus huggingface dataset:
בנוסף טען ג'ונסון כי ב-2007 חסם חמאס את שידורי הטלוויזיה הפלסטינית, ולכן הטענה כי מדובר בערוץ עצמאי אינה נכונה.
ב-7 ביוני 2010 הורתה ממשלת צרפת על הפסקת שידורי הערוץ שעשו שימוש בלוויינים של חברה צרפתית שבסיסה בפריז.
ההוראה באה לאחר אזהרה של הנציבות האירופית לצרפת להפסיק את השידורים המכילים תכנים של הסתה ושנאה.
בעקבות כך הודיעה תנועת חמאס כי יצרה קשר עם חברת לוויינים מכווית ובכוונתה להרחיב את שידורי התחנה למדינות נוספות.
באוקטובר 2014 חתם מפקד כוחות צה"ל באיו"ש על הכרזה לפיה "ערוץ אלאקצא" הוא התאחדות בלתי מותרת, בהיותו חלק מארגון החמאס.
ערוץ האוכל הוא ערוץ ישראלי בבעלות ענני תקשורת העוסק באוכל ותזונה ומשדר קורסים וסדנאות בישול.
הוא משודר בHOT באפיק 38, ובyes+, STING+, ופרטנר tv+ באפיק 73.
הקמת הערוץ החלה בסוף 2005, והוא עלה לשידור ביוני 2007 בהשקעה של כ-1.5 מיליון דולר.
בין התכנים המשודרים בערוץ משולבים תכנים ממטבחים שונים: אסייתי, ישראלי, ביתי, גורמה, מהיר, בריא.
באפייה, אירוח, ומשקאות, והם כוללים תוכניות מקור ישראליות ותוכניות רכש מהעולם.
הערוץ עלה בתשלום חודשי של 10 שקלים לחודש, וגייס 25 אלף מנויים תוך 10 ימים.
בשנת 2010, בעקבות הצלחת תוכנית המציאות "מאסטר שף, הערוץ זכה לגידול במספר המנויים.
בספטמבר 2021 עלה אתר חדש לערוץ האוכל הנקרא "החיים הטובים - ערוץ האוכל".
האתר מכיל מתכונים של השפים הגדולים בישראל, תוכניות מערוץ האוכל, טיפים לבישול ועוד.
קרן אגם אופה מהבית - קרן אגם
אצל ג'קי - ג'קי אזולאי
פשוט ג'קי - ג'קי אזולאי
מיני שף - אביב משה
ארוחת שבת - קובי אריאלי
הכי טרי שיש - עומר מילר ומיכל אנסקי
אוכל של בית - פותנה ג'אבר
מאפים ומתוקים - מיקי שמו
בית ספר לאפיה - אורן בקר
אופים עם ברטלה - גלית והנס ברטלה
בית ספר לבישול אסייתי - הילה אלפרט
ממזרח למערב - הילה אלפרט
סופר שף - אבי ביטון
המדריך לאפייה - קרין גורן
בישול ביתי עכשווי - איילת לטוביץ'
מטבח עולמי - אבי ביטון, שאול בן-אדרת
מטבח ביתי - פסקל פרץ-רובין
מיקי שמו עושה בית ספר
הסעודות של הסטון - הסטון בלומנטל
מסביב לעולם עם מייקל סמית'
אדם אוכל את אמריקה - אדם ריצ'מן
מאסטר שף (בגרסה הבריטית המקורית)
במטבח עם ערוץ האוכל עורך: משה סגל (מנהל ערוץ האוכל), 2008 בהוצאת ערוץ האוכל.
TNT הוא ערוץ בידור פדרלי בטלוויזיה הרוסית אשר הוקם בשנת 1998. משדר עבור למעלה מ-100 מיליון איש וכ-1,050 ערים ברחבי רוסיה.
הערוץ נמצא בבעלות חברת גזפרום-מדיה והוא במקום החמישי במד הפופולריות ברוסיה.
זהו ערוץ בידור שהוקם על ידי ולדימיר גוסינסקי כחלק מתאגיד התקשורת מדיה מוסט שבבעלות איל התקשורת גוסינסקי, שהיה מעורה גם בהקמת ערוץ NTV.
רומן פטרנקו הוא מנכ"ל הערוץ מאז יולי 2002.
הערוץ הוקם בספטמבר 1997 על ידי חברת החזקות התקשורת "מדיה מוסט" של ולדימיר גוסינסקי.
למנכ"ל הערוץ הראשון מונה סרגיי סקבורצוב, שהיה קודם מנכ"ל CTC.
הערוץ החל את שידוריו בינואר 1998. משמעות ראשי התיבות TNT הייתה בתחילה: "הטלוויזיה החדשה שלך" .
באוגוסט 2000, בשל שרפה במרכז הטלוויזיה אוסטנקינו שבמוסקבה, הערוץ העביר חלק מזכויות השידור שלו לערוץ NTV, ובשנת 2001 היה הערוץ יחד עם ערוץ NTV בסכנת סגירה, כאשר המשטרה הרוסית פשטה על משרדי תאגיד מדיה מוסט והאשימה את בעלי התאגיד בהעלמת מס.
לאחר החשכת ערוץ NTV, רבים מכתבי הערוץ עברו לעבוד בערוץ TNT ואחר כך עברו לערוץ TV-6, שנסגר לבסוף.
ב-2002 נרכש הערוץ על ידי חברת ההחזקות גזפרום-מדיה.
בפברואר 2003 החל הערוץ להתמקד בשידורי תוכניות מציאות ותוכניות בידור שונות.
החל מ-2 בנובמבר 2011 הערוץ נכלל ברשימת הערוצים הפדרליים.
במחצית הראשונה של שנת 2011 הופסקו שידורי הערוץ באוזבקיסטן, וב-2012 הופסקו שידוריו בבלארוס, עקב שלל תוכניות סאטירה שהופקו ומתחו ביקורת על טיב המשטר הרודני שם.
"חלון" תוכנית אירוח פופולרית בהנחיית דמיטרי נאגייב
"Comedy Club" תוכנית סטנד-אפ פופולרית, רצה מאז 2005
"מעבר לזכוכית" (За стеклом) הגרסה הרוסית לתוכנית "האח הגדול", עלתה לאוויר ב-2001 בערוץ TV-6 והמשיכה שידוריה בערוץ TNT.
הייתה לתוכנית הריאליטי-שואו הראשונה ברוסיה.
"רוסיה שלנו" (Наша Russia) תוכנית טלוויזיה קומית.
מורכבת מסדרת מערכונים בידוריים וסאטיריים, המציגים את האנשים הטיפוסיים שחיים ברוסיה ואת המציאות היומיומית ברוסיה.
התוכנית משתמשת בפורמט שהוצג קודם לכן בסדרה הבריטית "הממלכה הקטנה".
הערוץ הפיק אחר כך סרט קולנוע באורך מלא עם כוכבי התוכנית בשם "רוסיה שלנו: ביצי הגורל" (Наша Russia.
"זייצב פלוס אחד" (Зайцев+1) היא סדרת טלוויזיה קומית אודות סטודנט מאוהב אנושות הסובל מסכיזופרניה ופיצול אישיות.
"בארוויחה" סדרה אודות תלמידים עשירים ומפונקים בבית ספר יוקרתי
טרילוגיית סרטי "הסרט הטוב ביותר" שהיו לשלושה סרטי קאלט ופארודיה על סרטים רוסיים שוברי קופות .
"המתמחים" (Интерны) - סדרת סיטקום רוסית על מחלקת רפואה פנימית בבית חולים מוסקבאי.
"אוניבר" (Универ) - סדרה קומית אודות חיי הסטודנטים במעונות הסטודנטים, בשנת 2012 יצא המשך לפרקי הסדרה אשר נקרא "אוניבר - מעון חדש" והוא עדיין משודר בערוץ
דום 2 (дом 2) - תוכנית ריאליטי על מספר משתתפים הגרים בבית משותף.
בתוכנית זו אולגה בוזובה השתתפה ארבע שנים ועברה להנחות אותה.
בשנת 2020 השידורים הופסקו לאחר 6077 פרקים.
מאושרים ביחד (СЧАСТЛИВЫ ВМЕСТЕ) - סדרת טלוויזיה קומית המספרת על משפחה בת 4 נפשות שאין לה הרבה כסף, בשנת 2012 שודרה העונה השישית של הסדרה.
הסדרה היא הגרסה הרוסית לסדרה נשואים פלוס.
מי הבוס (кто в доме хозяин) סדרת טלוויזיה קומית פופולרית אשר שודרה משנת 2005 עד שנת 2006. הסדרה מספרת על אב לבת שאשתו נפטרה אשר עובר מעיר פרובינציאלית קטנה למוסקבה בה הוא עובד כעוזר בית בביתה של דריה פיורוגובה גרושה ואם לבנה בן ה-10.
בחורים אמיתיים (реальные пацаны) - סדרת טלוויזיה קומית על מספר בחורים אשר מנסים להיות קשוחים, בנובמבר 2012 התחיל הערוץ לשדר פרקים חדשים בסדרה
חוק האבנים הפרועות (Закон каменных джунглей) סדרת פשע פופולרית שרצה משנת 2015
משטרת הפרשים סדרת משטרה קומית שרצה משנת 2018
צ'רנוביל: אזור ההרחקה, סדרת מדע בדיוני
פרויקט אנה ניקולאייבנה, סדרת דרמה קומית משטרתית ומדע בדיונית
257 סיבות לחיות, סדרת דרמה
הוסר, סדרה קומית בכיכובו של גאריק חרלמוב
החופשה, סדרה קומית בכיכובו של דמיס קאריבידיס
המופע של ווליה, תוכנית טוק שואו בהנחיית הקומיקאי פאבל ווליה
ערוץ ג'וניור הוא ערוץ טלוויזיה ישראלי לילדים (בבעלות "טלית תקשורת").
הערוץ מותג בתחילתו כערוץ סדרות נוסטלגיות עם הסלוגנים "הכיף עומד להתחיל" ו"לגדול כמו פעם", והתבסס בעיקר על תוכניות אנימציה קלאסיות בדיבוב עברי אשר שודרו בשנות השמונים והתשעים של המאה ה-20 בערוצי טלוויזיה ישראלים, אולם בשנת 2015 הפכו כל תכניו להפקות חדשות יחסית משנות האלפיים, בעיקר סדרות אנימציה ממוחשבת.
הערוץ עלה לשידור תחילה ב-yes באפריל 2006 כערוץ פרימיום (באפיק 49, בסוף 2012 באפיק 86 והחל מיוני 2013, באפיק 93).
ביוני 2017 עלה הערוץ גם ללקוחות פרטנר TV בערוץ 69. ב-3 בספטמבר 2018 הערוץ עלה גם ללקוחות סלקום tv.
החל מ-אפריל 2023 הערוץ משודר גם ב-FreeTV.
הערוץ נחשב גם לערוץ אנימה, והלוגו שלו מושפע מהעיגול האדום שמופיע בדגל יפן.
בתכני הערוץ (פרקי הסדרה וקטעי המעבר), מלבד בערוץ הטלוויזיה עצמו, ניתן לצפות ב-VOD של כל החברות HOT, yes, STINGTV, סלקום TV, ו־FREETV וכן באתר האינטרנט של הערוץ, המתארח בשרתי וואלה.
החל מ-26 ביוני 2024 ספריית VOD עלתה בשירות NEXT TV.
לאחר עשור, ב-3 במאי 2015, שינה הערוץ את הלוגו שלו.
קטעי המעבר המקשרים בין הסדרות השונות בערוץ הם סרטונים קצרים היתוליים בשם ג'וניור בקטנה (במקור: J-squad) בהם משתתפות שלוש דמויות: ג'וניור (על שם הערוץ), בן 12, חברו ג'אז (12), ואחותו של ג'וניור, ג'יין (9).
הסרטונים מונפשים באנימציה ממוחשבת, שאחד ממאפייניה הוא שלדמויות אין גפיים אלא רק כפות ידיים ורגליים וגופם, כביכול, אינו מחובר אליהם.
קטעי המעבר הופסקו באמצע 2015 עם עליית הלוגו החדש.
תוכניות המשודרות כיום (נכון ל-2026)
במהלך שנת 2007, עם מעברה של רשת (זכיינית ערוץ 2) לשידור בימי שבת, היא שידרה רצועת שידור עם תוכניות מערוץ ג'וניור בשבת בבוקר.
הרצועה שודרה במשך שנתיים והתחרות העיקרית שלה הייתה עם רצועת הילדים של ערוץ 10. בשנת 2009, הרצועה סיימה את שידוריה וערוץ 2 הפסיק לשדר תוכניות לילדים.
ערוץ ONE הוא גוף שידור מסחרי אשר מפעיל ארבעה ערוצי טלוויזיה: ONE EDGE ,ONE2 ,ONE ו-ONE DOCO המשדרים תוכני ספורט.
הערוץ בבעלות מפעילי אתר הספורט ONE.
חרף התנגדותם של גורמים שונים בתקשורת הספורט בישראל ובראשם נציגי ערוץ הספורט אישרה המועצה לשידורי כבלים ולשידורי לווין את הקמת הערוץ בנובמבר 2010 והערוץ החל לשדר בינואר 2011 באפיק 50 ב-HOT וב-yes.
תחילה, שידר הערוץ בעיקר תוכניות מגזין העוסקות בספורט ובעולמות תוכן משיקים כמו כלכלה בספורט ותוכנית העוסקת בסיקור אינטרנטי של הספורט, לצד שידור תחרויות ספורט מענפים שונים שחלקם אינם פופולריים בישראל.
כמו כן, הערוץ החזיק בזכויות שידור של ליגות כדורגל שאינן זוכות לעניין רב בקרב אוהדי הכדורגל בישראל, בעוד הליגות שכן מעוררות עניין, ליגת העל בכדורגל, לה ליגה והפרמייר ליג שודרו בערוצים בבעלות "צ'רלטון" וערוץ הספורט.
במקביל לפתיחתו, הפסיק "קול ישראל" לשדר את תוכנית הרדיו "שירים ושערים" והערוץ החל לשדר תוכנית בפורמט דומה המשדרת ממגרשי ליגת העל ללא שידור תמונה בשם "שבת של כדורגל" בהגשת שרון פרי.
התוכנית שידרה דיווחים ממגרשי הכדורגל ללא תמונה כשלוח תוצאות מוצג בצד המסך.
חרף מאבקו של אתר ONE בזליגת התכנים המשמעותיים לערוצים בתשלום, הגיש הערוץ בשנת 2013 בקשה לפתיחת ערוץ נוסף בתשלום שייקרא ONE LIVE שאמור היה לשדר תחרויות ספורט בשידורים ישירים.
צעד משמעותי במאבק על זכויות השידור המשפיעות על מעמדו של הערוץ נרשם לקראת עונת כשהערוץ רכש את זכויות השידור של הליגה הספרדית בכדורגל, לאחר שמשחקיה שודרו למעלה משני עשורים בערוץ הספורט המתחרה.
בינואר 2016 הועלה ערוץ ONE HD ב-סלקום tv.
באוגוסט 2017 הועלה ערוץ ONE 4K ב-yes.
באפריל 2018 הועלה ערוץ ONE HD ו-ONE 4K ב-פרטנר tv.
ב-6 בינואר 2019 עלה ערוץ ONE 4K ב-סלקום tv.
ב-2021 ערוץ ONE CLASSIC שינה את שמו ל-ONE DOCO, וכיום משדר סרטים תיעודיים הקשורים לספורט, בין היתר גם סרטי "30 על 30" של רשת ESPN.
ב-30 בספטמבר 2021 ירד ערוץ ONE 4K מסלקום tv.
ב-16 באוגוסט 2024 ירד הערוץ משידורי yes וחזר ב-18 באוגוסט של אותו שנה.
במאי 2018 רכש הערוץ את הזכויות לשידור הליגה האיטלקית בכדורגל, אותה משדר בערוץ ONE2 HD; ב-HOT ,yes, סלקום tv, פרטנר tv ו-STINGTV.
ביולי 2021 נסגר הערוץ ב-HOT וב-yes, לאחר ניסיון ב-ONE להפוך אותו לערוץ בתשלום באישור מועצת הכבלים והלוויין, אך באוגוסט נפתח ONE2 מחדש ב-HOT, הפעם כערוץ בתשלום, בעוד ב-yes הוחלט לא לממן את הערוץ ולסגור אותו לצופי החברה, זאת באישור המועצה.
בדצמבר 2021 עלה הערוץ בשנית ב-yes כערוץ בתשלום אך נסגר ב-16 באוגוסט 2024 וב-18 באוגוסט 2024 הערוץ חזר.
החל מאוגוסט 2022 ערוץ זה משודר בסלקום tv כחלק מחבילת ערוצי ONE פרימיום.
כחלק מהחבילה נוספו הערוצים ONE DOCO ו-ONE EDGE.
ליגת קורונה פוצ'יוולי (כדורגל רגל חופים)
שידורי משחקי הליגה הספרדית והאיטלקית - שדרנים ופרשנים בולטים: יורם ארבל, עמית לוינטל, אבי נמני, אלון חזן, איציק זוהר, אסי ממן, רז אמיר, אורי רייך, גל ברקן, שמוליק מזרחי ואורן קדוש.
ערוץ דיסני פורטוגל הוא ערוץ ילדים פורטוגלי, הגרסה המקומית לערוץ דיסני, בדומה לערוץ דיסני ישראל.
הערוץ משודר בפורטוגזית בפורטוגל, אנגולה, מוזמביק וכף ורדה, שכולן מדינות דוברות פורטוגזית.
הגרסה הפורטוגלית לערוץ דיסני היא ערוץ דיסני היחיד באירופה שלא משודר ב-HDTV.
דיסני סינמג'יק היה ערוץ ילדים ונוער מקבוצת וולט דיסני, שמטרתו הייתה לשדר את הקלאסיקות מכל הזמנים שהופקו על ידי החברה.
עם השקת הערוץ ב-1 באוקטובר 2008 באפיק 44 בשירות הטלוויזיה ZON TV, ערוץ דיסני הרגיל לא נחשב עוד ל"פרימיום" והחל לשדר בחבילת הבסיס של החברה, כפי שכבר קרה אצל שירותי טלוויזיה אחרים, ובמקומו הערוץ החדש החליף אותו ושודר בקרב משקי הבית ששילמו תשלום חודשי מיוחד.
בדצמבר 2008 צורף הערוץ לרשימת הערוצים של Cabovisão.
ב-1 בינואר 2009 הושקה גרסת ה-HD של הערוץ.
ב-1 בנובמבר 2012 הוחלף הערוץ בידי ערוץ דיסני ג'וניור.
הערוץ ממשיך להתקיים כיום במדינות דוגמת צרפת וגרמניה.
בחודש מאי 2018 היה ערוץ דיסני במקום השמיני מבחינת שיעורי הצפייה בפורטוגל.
עוד בטרם ערוץ דיסני ג'וניור פורטוגל החל לשדר, הוא התקיים כרצועת שידורים במסגרת ערוץ דיסני פורטוגל.
הרצועה שודרה מדי בוקר, אך שידוריה הופסקו לאחר הקמת הערוץ המקומי של דיסני ג'וניור.
כל תוכניות הערוץ מכוונות לקהל יעד בגילאי 2–6.
ערוץ דיסני ספרד היה ערוץ טלוויזיה ספרדי לילדים, אשר נמצא בבעלות חברת וולט דיסני, ומהווה כגרסה המקומית לערוץ דיסני האמריקאי.
הערוץ הושק ב-17 באפריל 1998 כערוץ פרימיום נוסף אשר שידר תוכניות מבית היוצר של חברת דיסני.
ב-1 ביולי 2008 החל הערוץ לשדר בטלוויזיה הדיגיטלית היבשתית, ובכך הוא הפך לערוץ דיסני הראשון בעולם אשר זמין בשידור חופשי.
מאוחר יותר עברו בשידורי הטלוויזיה הדיגיטלית לגרסת ה-HD של הערוץ.
ערוץ דיסני ספרד הושק בשנת 1998, כאשר חברת וולט דיסני וחברת הטלוויזיה הספרדית PRISA TV הגיעו להסכמות בדבר הפצת גרסה ספרדית לערוץ דיסני האמריקאי על גבי פלטפורמת הלוויין של החברה.
הערוץ החל לשדר ב-17 באפריל אותה שנה, והוא כלל תוכניות מקור ספרדיות ושידור תוכניות של חברת דיסני.
בין היתר אף הופקה גרסה מקומית לתוכנית האמריקאית "מתקפת אומנות".
בספטמבר 1999 הערוץ אימץ את האריזה הגרפית של הגרסה בריטית של הערוץ.
כמה שנים לאחר מכן, דיסני הרחיבה את הצעת התוכן שלה בספרד לשלושה ערוצי ילדים, שכללו את ערוץ דיסני, דיסני Toon ודיסני Playhouse.
ערוץ דיסני Toon נועד לשדר אך ורק תוכניות אנימציה של דיסני, בעוד שערוץ Playhouse נועד לקהל הגיל הרך.
בשנת 2008 הוסב ערוץ דיסני Toon ל-Disney Cinemagic, בדומה לגרסאות המקבילות שלו בבריטניה, גרמניה וצרפת שנתיים קודם לכן.
בחודש פברואר 2008 רכשה חברת וולט דיסני איבריה (TWDCI) כ-20% ממניות קבוצת הטלוויזיה הדיגיטלית היבשתית של ספרד, ובסוף מאי אותה שנה הודיעה דיסני כי החל מ-1 ביולי 2008 יעלה ערוץ דיסני הרגיל לשידור בשידור היבשתי והחופשי לקליטה.
החל מ-1 במאי 2010 ערוץ דיסני ספרד עבר לפורמט מסך רחב בגודל 16:9. ערוץ דיסני השיק את הלוגו החדש שלו ב-20 ביוני 2011. בשנת 2012 הושק האתר החדש של הערוץ בשם Disney Replay.
בנובמבר 2013 שוב שונה האתר ועוצב בדומה לאתרי דיסני האחרים ברחבי אירופה.
ערוץ דיסני הוא ערוץ ילדים צרפתי הנמצא בבעלות חברת וולט דיסני.
הערוץ הושק ב-22 במרץ 1997 ומשדר מאז את תוכניות דיסני השונות.
ערוץ דיסני צרפת הושק ב-22 במרץ 1997. ב-2 בנובמבר 2002 התרחבו שידורי דיסני במדינה עם השקת שלושה ערוצים נוספים: דיסני Toon, דיסני Playhouse (כיום ערוץ דיסני ג'וניור) וערוץ דיסני +1. בספטמבר 2007 הושק ערוץ דיסני Cinemagic.
ב-1 באפריל 2011 הושק ערוץ דיסני גם על פלטפורמות ה-IPTV.
בספטמבר 2011 ערוץ דיסני צרפת השיק גרסת HD לשידוריו.
ב-29 ביוני 2015 הופסקו שידורי הערוץ בבלגיה, עקב השקת גרסה בלגית מלאה לשידורי דיסני בבלגיה.
במהלך שנת 2018 בוטלה גרסה זו ושבו השידורים בצרפתית לבלגיה, עקב רייטינג נמוך.
הערוץ משדר מאולפנים הממוקמים בדיסנילנד פריז.
ערוץ דיסני צרפת זמין בטלוויזיה בכבלים באמצעות מספר שירותי טלוויזיה בכבלים.
Numericable משדרת את הערוץ בצרפת, ובשווייץ הוא משודר על ידי חברת Swisscom.
בבלגיה, ערוץ דיסני צרפת זמין ב-VOD בבריסל וב-ולוניה.
ערוץ דיסני צרפת זמין גם באמצעות שירותי הטלוויזיה בלוויין באזורים דוברי צרפתית ובמדינות דוברות צרפת.
ערוץ Match Premier הוא ערוץ טלוויזיה רוסי המשדר את משחקי ליגת העל הרוסית בכדורגל, כמו גם תוכניות ספורט מקומיות.
הערוץ הושק לראשונה ב-17 במרץ 2006, בשם "NTV-Plus הכדורגל שלנו" (НТВ-Плюс Наш футбол).
ביולי 2012 ערוץ הטלוויזיה "הכדורגל שלנו" הועבר לניהול חברת "LIGA-TV" והוא עבר מניהול חברת "NTV פלוס".
בתחילת יולי 2012 מנכ"ל צסק"א רומן בבאייב סיפר על תוכניות להשיק ערוץ טלוויזיה ייעודי למשחקי הליגה הרוסית.
ב-12 ביולי 2013 ערוץ הטלוויזיה "כדורגל שלנו" החל לשדר באיכות HD.
ב-1 בספטמבר 2015 כל הזכויות על ערוץ הטלוויזיה "כדורגל שלנו" עברו לחברת LIGA TV.
ב-12 ביולי 2013 הערוץ הופרד מחבילת ערוצי NTV ונקרא בשם "כדורגל שלנו" (Наш футбол), כשהוא משדר בבלעדיות את כל משחקי ליגת העל הרוסית.
ב-24 ביולי 2018 בפגישה של מנהלת הפרמייר ליג הרוסי בכדורגל, הוחלט על הקמת ערוץ "Match Premier", אשר מחליף את ערוץ "כדורגל שלנו".
השקת הערוץ תוכננה ל-21:00 ב-27 ביולי, עם שידור משחק הסופר קאפ הרוסי והערוץ מותג מחדש, לקראת עונת 2018/2019 בליגת העל הרוסית בכדורגל ונקרא בשם "Match Premier".
מאז הקמתו, הערוץ מעניק חסות לפרס כדורגלן החודש בליגת העל הרוסית בכדורגל ומארגן את טורניר הידידות גביע Match Premier.
ערוץ STB (באוקראינית: СТБ, ראשי תיבות למילים Світ телебачення, "עולם הטלוויזיה" ) הוא ערוץ של הטלוויזיה הלאומית האוקראינית, בבעלות בתאגיד התקשורת StarLightMedia.
הערוץ נוסד ביוזמת חברות אמריקאיות ואוקראיניות: International Media Center, Shachar Enterprises, Inc., Internews Netouron והושק ב-2 ביוני 1997 ומשנת הקמתו נמצא בבעלות האוליגרך וולודימיר סיבקוביץ'.
בשנת 1999 הערוץ היה נתון להשפעת קבוצת לוקאויל, כשנציג החברה אלכסיי פדון כיהן כמנכ"ל הערוץ.
בשנת 2000 החלה עלייה בפופולריות של הערוץ כשמהדורת החדשות "חלונות" (Вікна) הפכה למהדורה החדשותית הפופולרית במדינה ושם התוכנית נרשם כסמל מסחרי.
ב-2002 נערכו שינויים בהנהלת הערוץ וב-2004 לוקאויל מכרה את החזקותיה בערוץ והערוץ נרכש על ידי ויקטור פינצ'וק.
ב-2007 הערוץ הוכתר לערוץ השלישי בגודלו במדינה.
זהו אחד הערוצים הבודדים באוקראינה שמשתמש בהגייה ישנה של השפה, שאומצה בחרקוב ב-1927, שימוש שסופג ביקורת רבה מהצופים, שחלק גדול מהם אינו יכול להבין את הגיית חרקוב.
על רקע המתיחות בין אוקראינה לרוסיה ספג ביקורת על כך שהערוץ משדר 54% מהתוכן שלו בשפה הרוסית.
ערוץ דיסני הוא ערוץ טלוויזיה בולגרי לילדים.
הוא הושק ב-19 בספטמבר 2009, לאחר שהחליף את ערוץ "ג'טיקס", ערוץ בינלאומי לילדים.
אף על פי שהערוץ מיועד לבולגריה, הוא משודר גם במולדובה וברומניה, עם רצועת שמע שונה, ברומנית.
הערוץ הושק ב-1999 כ"Fox Kids" במרכז ומזרח אירופה, עקב השקת ערוץ דומה בבריטניה בשנת 1996. הערוץ שידר בעיקר הפקות ישנות של פוקס קידס ששודרו בעבר בארצות הברית.
בשנת 2000, ערוץ הטלוויזיה הבולגרי החופשי bTV, שהיה בבעלות חברת ניוז קורפ, הבעלים גם של חברת פוקס השיק רצועת שידור של פוקס קידס, ששודרה בימי ראשון אחר הצוהריים ובבקרים של סוף השבוע.
בשנת 2004 שונה שם הרצועה לג'טיקס.
הרצועה ירדה ב-2008, אם כי bTV המשיך לשדר תוכניות מג'טיקס.
בשנת 2001 הודיעה חברת וולט דיסני כי בכוונתה לרכוש את רוב המניות של Fox Kids.
בשנת 2004 הוחלט לאחד את כל הערוצים תחת מותג אחד, ג'טיקס.
לאחר שרוברט איגר נתמנה למנכ"ל החדש של דיסני, החלה החברה לשנות את שמות חלק מנכסיה על מנת להתמקד במותגים המרכזיים כמו דיסני ו-ABC.
ב-26 במאי 2009 הודיעה דיסני כי ערוץ ג'טיקס במדינות מסוימות (לדוגמה: הונגריה, רומניה, צ'כיה ובולגריה) יוחלף בערוץ דיסני.
השינוי הגיע לבולגריה ב-19 בספטמבר 2009.
משמר האריות – השאגה חוזרת
החיים היפים של זאק וקודי
ערוץ הדרמות הטורקיות + הוא ערוץ טלוויזיה ישראלי שמשדר אופרות סבון וסרטים טורקיים.
הערוץ הושק ב-23 בספטמבר 2019, ומופעל על ידי מפעילות ערוץ 25, בין היתר רשת 13.
ב-17 בספטמבר 2020 עלה ערוץ נוסף שנקרא ערוץ הדרמות הטורקיות 2, שמשדר סדרות וסרטים טורקיים נוספים.
הערוץ משודר ב-HOT וב-NEXT TV באפיק 29, ב-+yes, STING+ ובפרטנר TV+ באפיק 17. החל מ-4 ביולי 2021 הערוץ משודר גם ללקוחות סלקום TV+ באפיק 43.
ערוץ דיסני רוסיה היה ערוץ טלוויזיה רוסי בבעלות משותפת של תאגיד UTH רוסיה וחברת וולט דיסני (באמצעות חברת וולט דיסני - חבר המדינות), אשר החל לפעול ב-10 באוגוסט 2010 ונסגר ב-14 בדצמבר 2022. בערוץ שודרו סדרות וסרטים מקוריים המיועדים לילדים ולבני נוער בגילאי 6–18 בהפקת חברת וולט דיסני.
עד להקמת הערוץ, כל תכניה של דיסני שודרו בערוצים שונים במסגרת תוכניות ייעודיות שונות.
זמן קצר לאחר השקת הערוץ בשנת 2010 נסגרו שאר התוכניות השונות וכל תכניה של דיסני ברוסיה מורשים לשידור רק במסגרת ערוץ דיסני.
הערוץ קיבל רישוי לשדר מטעם רוסקומנדזור במרץ 2010. הערוץ החל לשדר ברוסיה במקום ערוץ Jetix ב-10 באוגוסט 2010 ובתקופת השידורים הראשונה שודרו תוכניות של הערוץ הקודם והפקות של דיסני שיועדו לשוק המזרח אירופי.
באוקטובר 2011 לאחר פגישת ראש ממשלת רוסיה ולדימיר פוטין עם נציגי חברת וולט דיסני ונציגי חברת ההחזקות UTH רוסיה, דיסני רכשה 49% ממניות ערוץ 7, שבהמשך הפך לערוץ דיסני ג'וניור, בגרסתו המקומית.
בשנת 2012 נסגרו תוכניותיה של דיסני והערוץ החל לשדר תוכניות של ABC מ1960-2012 שתורגמו לרוסית.
באמצע 2013 הערוץ החל לשדר סרטי הנפשה ותוכניות לילדים שהופקו על ידי חברת סויוזמולטפילם מ1936-2013 ותוכניות הנפשה רוסיות אחרות.
בשנים 2013–2018 שודרו גם סרטי הנפשה בהפקת פוקס המאה ה-20 מ1997-2018 Blue Sky Studios מ2002-2018 ויוניברסל מ1997-2018. בשנים 2015–2016 שודרו גם הפקות מבית דרימוורקס ודרימוורקס הנפשה מ1998-2016 ותוכניות רוסיות מקוריות בהפקה עצמאית מקומית.
באוגוסט 2014 במסגרת מיתוג מחדש שעבר ערוץ דיסני הבינלאומי, גם גרסתו המקומית ברוסיה עברה שינוי עם עיצוב גרפי מחודש ולוגו שתאם את זה של הערוץ המקורי.
בינואר 2016 חברת UTH רוסיה הפכה לבעלים העיקרי של הערוץ כשרכש 80% ממניות הערוץ, בעוד חברת וולט דיסני החזיקה ב-20% הנותרים.
ב-2022 הערוץ נסגר ברוסיה עקב מלחמת אוקראינה–רוסיה.
ערוץ אפס הייתה תוכנית בידור סאטירית ישראלית, ששודרה במסגרת שידורי "כאן 11" החל מ-27 במאי 2021. על הסדרה נמתחה ביקורת רבה מצד גופי התקשורת.
שידורה הסתיים ב-1 ביולי לאחר שידור שישה פרקים בלבד.
התכנית עסקה בערוץ טלוויזיה הנקרא "ערוץ אפס" המשדר חדשות, פרסומות, כתבות וסרטים קצרים.
התכנית עסקה בחגיגות ארבע שנים לתאגיד השידור הציבורי כשהיא מארחת שחקנים מסדרות הערוץ השונות.
בין הסדרות הבולטות שצוינו בסדרה: "שעת נעילה", "טהרן", "מנאייכ", "קופה ראשית", "חזרות", "סליחה על השאלה", "המפקדת" ו"שב"ס".
בין שחקני הסדרות המופיעים בתוכנית ניתן למצוא את אלונה סער ("המפקדת"), נועה קולר ("קופה ראשית", "חזרות") ואמיר שורוש ("קופה ראשית", "שב"ס").
עם שידור הפרק הראשון נמתחה ביקורת רבה על ידי הצופים ואתרי האינטרנט, הביקורת הופנתה בעיקר כלפי מה שנראה כחיקוי של העיתונאי עמית סגל שהוצג כ"בן של טרוריסט".
הביקורת נמתחה גם על ידי אנשי תאגיד השידור הציבורי; מגישת מהדורת החדשות המרכזית של הערוץ, דוריה למפל, כתבה בחשבון הטוויטר שלה: "אני מניחה שהמטרה הייתה לעשות מערכון על כך שאין סימטריה גם באולפנים...
ואכן, גם יוצרי המערכון מבהירים שמול עיתונאי ידען ומנומק כל מה שיש בידיהם זו הבחירה הנחותה לגחך על מראה ולערב הורים".
בעקבות פניית "בצלמו", כי מדובר בביזוי של העיתונאי עמית סגל, בהצגת דמותו של "בן של טרוריסט" שרמזה אליו, אורלי ממן, הממונה על קבילות הציבור, בדקה את הסוגיה וביקרה בחריפות את התכנים ששודרו ובמרכזו המערכון מעורר המחלוקת.
ערוץ TOV אקטואליה יהודית (נקרא גם ערוץ TOV) הוא כלי תקשורת אלטרנטיבי (עיקר פעילותו ביוטיוב) המפיק תוכני מקור בנושאים שונים שעל סדר היום, מנקודת מבט ישראלית-ימנית.
מייסדי הערוץ הם איש העסקים ישראל זעירא ואיש הטלוויזיה טל ברקאי, אשר משמש גם כמנהל הערוץ והעורך הראשי.
אולפן ערוץ TOV ממוקם בפתח תקווה.
הערוץ מפעיל את המכללה הווירטואלית לחיים.
ערוץ Tov אקטואליה יהודית עלה לאוויר בפברואר 2022. בגלגולו הראשון, נקרא הערוץ "אורות – טלוויזיה יהודית", והוא נוסד בשנת 2010 והופעל במסגרת אתר החדשות ynet.
מנהלי הערוץ ישראל זעירא וטל ברקאי, היו בין יוזמי ומייסדי ערוץ 20 (כיום עכשיו 14).
בשנת 2025 נתבע הערוץ על הוצאת דיבה מנפתלי בנט בסך 250 אלף ש"ח.
בתגובה נטען על ידי הערוץ כי האיסור על הפצת שקרים ודיבה אינו חל עליו שכן אינו עונה על ההגדרות לאמצעי תקשורת.
הערוץ משדר ראיונות בנושאים שונים שעל סדר היום.
תוכן הערוץ עולה מדי יום לעמוד היוטיוב הרשמי, לאתר האינטרנט ולשאר הרשתות.
מעת לעת, ובאירועים כדוגמת משדרי בחירות והפגנות, הערוץ משדר בשידור חי מהאולפן ומהשטח.
בערוץ משולבות רצועות אקטואליה קבועות.
לדוגמה, "התוכנית הביטחונית" עם המנחה אלעזר שטורם, אשר עוסקת בנושאי ביטחון עם מרואיינים שונים כדוגמת יצחק בריק, גרשון הכהן, עוזי דיין, ד"ר מרדכי קידר ועוד.
ערוץ האופנה הוא ערוץ טלוויזיה בינלאומי המשדר תכנים מעולם האופנה, בין היתר תצוגות אופנה וכתבות אופנה שונות.
הערוץ נוסד בצרפת ב-1997 על ידי איש העסקי אדם ליסובסקי, משרדי ההנהלה של הערוץ שוכנים בפריז בלונדון ובווינה, הוא מהווה את אחד מערוצי הלוויין שנפוצים בעולם עם 2,000 מערכות כבלים.
ב-1999 פתח הערוץ רשת בתי קפה בשם "FASHION T.V CAFE" בהשקעה של כשלושה מיליון דולר.
ב-2007 רכש הערוץ את אוניית התענוגות "f.diamond," העוגנת בנמלים שונים ברחבי העולם ומארחת אירועי אופנה.
בישראל הערוץ היה נגיש ללקוחות HOT ו-yes.
ערוץ המזרח התיכון (METV) הוא ערוץ טלוויזיה לווייני מיסיונרי נוצרי, המשודר דרך הלוויין עמוס 3.
התחנה החלה את פעילותה כתחנת רדיו, בספטמבר 1979, בשם The Voice of Hope ("קול התקווה"), פרי יוזמה של כת נוצרית אוונגליסטית בשם High Adventure, בראשות מטיף בשם ג'ורג' אוטיס שגייס תרומות למען הקמתה.
התחנה פעלה ממרג' עיון בחסות צבא לבנון החופשית.
התחנה שימשה לשידורי דת נוצריים ושידורי תעמולה של מפקד צבא לבנון החופשית סעד חדאד.
אך בעיקר שודרה בה מוזיקה קלה, ביולי 1980 אף שיתפה פעולה עם שידורי קול ישראל.
בפברואר 1981 החלה התחנה בשידורי ניסיון של ערוץ טלוויזיה בשם "כוכב התקוה", לצורך השידור הוקמה תחנת ממסר סמוך לבינת ג'בל.
לצורך מימון שידורי התחנה גיסו תרומות בארצות הברית, אך תכננו לשדר פרסומות ויצרו קשר עם איש העסקים הישראלי חיים שיף כשותף לשיווק שירותי הפרסום בישראל.
באוגוסט 1981 הגיעה לנמל חיפה ניידת שידור שרכשה התחנה בארצות הברית.
ניידת השידור הוצבה בצידו השני של שער פאטמה בשטח לבנון.
שידורי התחנה נחנכו באופן רשמי באוקטובר 1981.
ב-9 במרץ 1983, נפגעה ניידת השידור של התחנה בפיצוץ מכונית תופת, באירוע לא היו נפגעים.
אחר כך עברה לשדר מגבעה ליד משגב עם, עדיין בצידו הלבנוני של הגבול (התחנה לא קיבלה אישור לפעול משטח ישראל).
מ-10 באפריל 1982 ועד יולי 2001 תחנת הטלוויזיה מומנה על ידי Christian Broadcasting Network, הערוץ היה אחד הערוצים הזרים היחידים שנקלטו בישראל בתקופה שבה שודר בה הערוץ הממלכתי היחיד.
שידורים אלו נקלטו מתחנות שידור בלבנון, ועל כן הערוץ היה מוכר בכינוי ערוץ "לבנון" וגם ערוץ "חדד" (על שם מפקד צבא לבנון החופשית סעד חדאד).
בישראל, הערוץ התפרסם במיוחד בגלל השידורים של ארגון היאבקות מקצועית בשם WCCW , שבסיסו היה בטקסס.
כוכבי הארגון, משפחת ואן אריק, התפרסמו מאוד בישראל בעקבותיו ונהיו חלק מהתרבות הישראלית.
ב-14 באוגוסט 1984, החלו פעילי ארגון יד לאחים להפגין סמוך לניידת השידור של התחנה, בטענה שהתחנה מבצעת פעילות מיסיונרית.
עם הקמת מערך שידורי הכבלים בישראל, בתחילת שנות ה-90 של המאה ה-20, הוא שולב בחבילת הערוצים שחברות הכבלים הציעו.
בשנת 1997 הערוץ החל לשדר באמצעות הלווין עמוס 1, איכות השידור בלוויין הייתה טובה יותר, והערוץ חתם על הסכם לשידור במיקום אחיד אצל כל חברות הכבלים, בערוץ 24. הערוץ החל לפנות לקהל הישראלי ולהציג כתוביות בעברית לתוכניות הטלוויזיה האמריקאיות ששידר.
בנוסף, חברת צ'רלטון הישראלית מכרה זמן פרסום בערוץ, והייתה בעלת זכויות על משחקי הכדורגל ששודרו בו מהליגה האנגלית, ליגת האלופות והליגה האיטלקית.
ב-1 באוקטובר 1998 ערכה שידור משולב של שני משחקי כדורגל בין מכבי חיפה ופריס סאן-ז'רמן ובין בית"ר ירושלים וגלאזגו ריינג'רס, מליגת האלופות, שזכו ל-29% אחוזי צפייה בישראל.
עקב פעילותה בשוק הישראלי, עתרו זכייני ערוץ 2 לבג"ץ, בנובמבר 1998, בבקשה שיורה על הפסקת השידורים בכבלים, שפגעה בהכנסות שלהם מפרסום.
בינואר 1999 החליטה המועצה לשידורי כבלים, כי שידורי הערוץ בישראל מצריכים היתר מהמועצה, וללא היתר, השידורים אסורים ואסורה בהם הפרסומת.
אחר כך הושג הסדר על פיו התחייב הערוץ לצמצם את השידורים עם כתוביות או דיבוב לעברית, ואת הפרסום לשוק הישראלי.
לאחר נסיגת צה"ל מלבנון בשנת 2000, עבר הערוץ לשדר מקפריסין.
הערוץ נמצא בבעלות רשת הטלוויזיה הנוצרית- אמריקאית LeSEA, מאז נרכש על ידה בשנת 2001 מרשת השידור הנוצרית-אמריקאית CBN.
הערוץ משדר מאז בעיקר תוכניות דת נוצריות ותוכניות רכש מארצות הברית.
כמו כן, משדר הערוץ משחקי פוטבול מליגת הNFL האמריקאית.
מדינות שבהן ניתן לקלוט את הערוץ באמצעות צלחת לוויין
באסיה: אפגניסטן, ארמניה, אזרבייג'ן, בחריין, קפריסין, איראן, עיראק, ישראל, ירדן, כווית לבנון, עומאן, קטר, ערב הסעודית, טג'יקיסטן, טורקיה, טורקמניסטן, איחוד האמירויות הערביות, אוזבקיסטן
ערוץ הספורט (ידוע גם כספורט 5) הוא גוף שידור מסחרי מקבוצת התקשורת RGE, אשר מפעיל שבעה ערוצי טלוויזיה: 5MAX ,5STARS ,5LIVE ,5GOLD ,5PLUS ,5SPORT ו-5SPORT 4K אשר משודרים ב-HOT, +yes, סלקום tv+, פרטנר tv+, NEXT TV, +STING וב-FreeTV שאינה כלולה בחבילות החברות (מלבד 5SPORT ו-5PLUS) (ב-FreeTV כל הערוצים בחבילת הבסיס).
בנוסף, מפעיל ערוץ הספורט אתר אינטרנט ואפליקציה סלולרית המשמשים לפרסום חדשות ופרשנויות בנושאי ספורט, עמודים רשמיים ברשתות החברתיות המקוונות.
תחנת רדיו בשם 5RADIO אשר אינה משודרת בתדרים אלא רק באתר ובאפליקציה וגם ערוץ לשידורים בנייד 5MOBILE בתשלום נוסף.
הערוץ החל את שידוריו ב-8 בנובמבר 1989, עם תחילת שידורי הכבלים, והיה אחד מבין ארבעת ערוצי הכבלים הראשונים בישראל (יחד עם "ערוץ המשפחה" באפיק 3, לימים HOT3; "ערוץ הסרטים" באפיק 4, לימים HOT Films; "ערוץ הילדים" באפיק 6 ו"ערוץ המדע" באפיק 8, לימים HOT8).
עד 1999 הערוץ נקרא "ערוץ הספורט".
תחילה הופעל על ידי חברת "ICP" בניהולם של מיילן טנזר ושכי פרנץ.
החל משנת 1996 הופעל הערוץ על ידי חברת אולפני הבירה ירושלים ("JCS"), אולם במהלך שנות ה-2000 הוא נרכש על ידי חברה בראשותו של איש העסקים אביב גלעדי.
הספרה "5" מייצגת את הערוץ משום שבמשך יותר מעשר שנים הוא סומל בממיר האנלוגי כערוץ 5, קידומת איתה נשאר אף בממיר הדיגיטלי בתור ערוץ 55.
בשנת 2001 עלה לאוויר, בנוסף לערוץ "ספורט 5" הנכלל בחבילת הבסיס, ערוץ בתשלום "ספורט 5+" שעם השנים עבר גם הוא לשדר בחינם.
בתחילת שנת 2006 עבר ערוץ הספורט מתיחת פנים כוללת ועבר לשדר 24 שעות ביממה, הועלו תוכניות חדשות, הצבעים השולטים במסך והלוגו השתנו וכן העלו אתר אינטרנט חדש.
במרץ 2007 עלו לאוויר ב-yes שני ערוצים חדשים של הערוץ: "5+ לייב" המשדר שידורים ישירים של משחקים וגם מבזקי אקטואליה, ו-"5+ גולד", המשדר קלאסיקות ונוסטלגיה של הספורט מכל הזמנים, תוכניות אולפן בהפקה עצמית ותוכניות רכש דוקומנטריות.
הערוצים החדשים משודרים בתוספת תשלום ולא נכללים בחבילת הבסיס.
ביולי 2007 עלו הערוצים לאוויר גם ב-HOT.
בדצמבר 2007 עלה לאוויר ערוץ "ספורט 5 HD" המשדר שידורים ישירים באיכות HD.
הערוץ עלה תחילה לאוויר רק ב-yes, וחודש לאחר מכן עלה גם ב-HOT.
בראשית 2011 הערוץ סיים את ההתקשרות עם אולפני JCS, ובצעד זה הפקת תוכניות המקור הועברו לאולפנים בהרצליה בהם יושבים כל ערוצי הקבוצה.
שינוי נוסף שנגרם בעקבות המעבר הוא הפיכת השידורים מרזולוצית 4:3 למסך רחב 16:9.
באפריל 2011 נפתח ערוץ "ספורט 5 3D", ששידר משחקים בשיטת התלת - ממד.
הערוץ שידר משחקי כדורגל מליגת האלופות, הליגה הספרדית, הליגה האיטלקית, הליגה הצרפתית ומשחקי כדורסל מה-NBA, בספטמבר 2011 נסגר הערוץ עקב ביקוש נמוך.
בפברואר 2012 עלה לאוויר ערוץ "5+ לייב HD".
בשנת 2012, בעקבות שינוי בתנאי המכרז למכירת זכויות השידור, רכש הערוץ את זכויות השידור ל.
הן של משחקי הקיץ והן של משחקי החורף.
הייתה זאת הפעם הראשונה שזכויות השידור לא נמכרו לרשות השידור.
בספטמבר 2013 עבר ערוץ הספורט מיתוג מחודש ושונו שמות הערוצים ספורט 5+ לייב וספורט 5+ גולד עם הלוגו החדש הוסר משני ערוצים אלו הפלוס.
בדצמבר 2014 נכנס ערוץ הספורט לסלקום tv.
ביוני 2017 נכנס ערוץ הספורט לפרטנר tv.
באוקטובר 2017 התקבל בבית המשפט המחוזי בתל אביב יפו הסכם פשרה בתובענה ייצוגית שהגישו חירשים וכבדי שמיעה נגד ערוץ הספורט עקב היעדר כתוביות בעברית בשידורים חיים, שלפיו ישדר ערוץ הספורט כתוביות גם בתחרויות ארציות ובין לאומיות שאינן מנויות בתוספת לחוק, במשך ארבע שנים מהמועד של אישור ההסכם.
באוגוסט 2018 נכנס ערוץ הספורט ל-STINGTV.
ב-8 באוקטובר 2018 ערוץ הספורט נכנס לעידן חדש של שידורים: כל ערוצי הספורט (למעט 5GOLD) עברו לשדר ב-HD, הערוץ הנפרד סיים את שידוריו והוחלף בערוץ חדש: 5STARS, בו משודרים תכנים כמו ליגת העל בכדורסל, הליגה הלאומית בכדורגל, ליגת האלופות ואף תכנים בלעדיים שמשודרים רק בערוץ זה.
ב-5 בנובמבר 2018 עלה גם ערוץ , אשר משדר את תכניו – לראשונה בערוץ הספורט – באיכות 4K.
ב-1 בינואר 2026 עלה הערוץ החדש , אשר הוספתו הרחיבה את מספר השידורים הישירים בערוץ הספורט.
בין בעלי הערוץ נמנים אנשי העסקים אודי ושי רקנאטי אשר ספגו ביקורת מאחר שבמקביל הם מחזיקים בבעלות גם במועדון הכדורסל מכבי תל אביב.
ערוץ הספורט משדר משחקי כדורגל ישראלי כמו המשחק המרכזי בליגת העל ומשחקים 6 ו-7, משחקי הליגה הלאומית, משחקי גביע המדינה בכדורגל, משחקי גביע הטוטו ומשחקי ליגת העל לנוער.
כמו כן משדר הערוץ משחקים מליגת האלופות, הליגה הצרפתית, הסקוטית, השווייצרית והאוסטרית.
בעבר שידר ערוץ הספורט גם משחקים מהליגה האנגלית, הספרדית והאיטלקית עד לרכישתן בידי המתחרים, ספורט 1 וערוץ ONE.
בענף הכדורסל משדר הערוץ את ליגת העל בכדורסל, הליגה הלאומית, גביע ווינר, הליגה האיטלקית, ליגת העל בכדורסל נשים, יורוליג ו-NBA.
בנוסף משדר הערוץ את ליגת העל בכדוריד וליגת העל בכדורעף כמו כן משודרים משחקים בינלאומיים של נבחרות שונות, תחרויות אתלטיקה, מרוצי הפורמולה 1, טורניר וימבלדון, NFL, MLB, גביע דייוויס ועוד מגוון ענפי ספורט שונים.
בשנת 2020 הוחלט שלא לרכוש את זכויות השידור של הטור דה פראנס, מרוץ האופניים הגדול והחשוב ביותר בענף.
אחת מתוכניות הדגל של הערוץ היא "אולפן ליגת האלופות", שהוא ההפקה המושקעת ביותר של הערוץ.
בנוסף, הערוץ משדר מגזינים שמשודרים מהאולפן כדוגמת: "חדשות הספורט", "שער השבת", "יציע העיתונות", "חמישיות" ו"בובה של לילה".
בערוצי ה-HD של ערוץ הספורט משודרים משחקים ישירים מליגת העל בכדורסל, ליגת האלופות, משחקי מכבי תל אביב ביורוליג, טורניר וימבלדון, ליגת העל לנוער, ליגת העל בכדוריד, ליגת העל בכדורעף, גביע דייוויס, גביע הפדרציה ועוד אירועים חד פעמיים.
בנוסף משודרים בערוץ תוכניות המקור של הערוץ כגון "חדשות הספורט", "יציע העיתונות", "בובה של לילה" ו"חמישיות".
חדשות הספורט (5PLUS): מהדורת חדשות יומית בהנחיית אלי אילדיס ומירי נבו.
המהדורה המרכזית משודרת ב-23:00. מהדורת הערב (5SPORT) משודרת ב-19:00 בהגשת עידו גור ורותם ישראל.
אולפן ליגת האלופות: אחת מתוכנית הדגל של הערוץ, המשודרת החל משנת 1995 ומסקרת את משחקי ליגת האלופות.
משתתפים: אבי מלר, נדב יעקבי, אלי גוטמן ומאיה רונן.
מגישה הראשי של התוכנית היה מודי בר-און, עד שנאלץ לפרוש ב-2021 בשל התמודדות עם מחלת הסרטן, ממנה לבסוף נפטר.
לאחר מותו, החליפו טל פרידמן בהגשת התוכנית למשך עונת שידורים אחת ולאחריו החלה להגישה מירי נבו.
ישנן כתבות צבע ולעיתים, בעיקר במשדרי גמר, ישנם מערכוני בידור.
בסיום ערב המשחקים מופיע באולפן באופן קבוע זמר או להקה אורחת.
המגזין מתחיל את שידוריו בשעה 21:00 (שעון קיץ), כשעה לפני שריקת הפתיחה של משחקי הערב.
בעונת המשחקים 2007/2008 הועלה חידוש בדמות "ערוץ הקיבוץ": אולפן המדלג בין כל אירועי הערב בLIVE, מין גרסה טלוויזיונית ל"שירים ושערים" ערוץ הקיבוץ נכלל גם בשידורי השלבים המוקדמים של גביע המדינה.
יציע העיתונות (5PLUS): תוכנית דיבורים המשודרת בימי שני וחמישי בשעה 23:40 החל מעונת 2004/2005, מיד לאחר המהדורה המרכזית של חדשות הספורט.
בתוכנית עולים הנושאים החמים של השבוע הספורטיבי.
מגישים: ניב רסקין, רון קופמן משתתפים: שלמה שרף, בוני גינצבורג, אלי סהר, נדב צנציפר ושי האוזמן.
בשנת 2020, מאז פרוץ משבר מגפת הקורונה, התוכנית הוחלפה בתוכנית לילה יומית חדשה במתכונת דומה בשם אולפן הלילה.
התכנית חזרה בשנת 2022. לאחר שנתיים וחצי של הפסקה.
בובה של לילה (5PLUS): תוכנית בידור סאטירית בהגשת אלי בן דוד המסכמת את אירועי השבוע בספורט מנקודת מבט קומית, תוך שימוש בבובות בדמות אנשי ספורט לצד חיקויים של אלי יצפאן, אסי ישראלוף ושלום מיכאלשווילי.
שער השבת (5SPORT): תוכנית סיכום משחקי השבת בליגת העל בכדורגל.
התוכנית משודרת מדי מוצאי שבת לאחר סיום כלל משחקי הליגה באותו יום.
התוכנית מוגשת על ידי שרון פרי.
כאשר צוות הפרשנים משתנה מדי שנה.
מגרש פתוח (5SPORT): תוכנית ספורט יומית בהגשת דניאל זילברשטיין, רותם ישראל ושרון פרי לסירוגין.
בו מוגשות פרשנויות ספורט לצד ראיונות של אישיים מכלל תחומי הספורט התוכנית משודרת בימי חול מהשעה 16:00 עד השעה 19:00.
גוף בתנועה עם גלעד ינקלוביץ (5SPORT): תוכנית כושר יומית עם גלעד ינקלוביץ'.
חמישיות (5PLUS): מגזין כדורסל שבועי בהגשת עידו גור ובהשתתפות גור שלף ושי האוזמן, המשלב כתבות צבע ודיונים בנושאים שונים עם אנשי כדורסל.
הוגשה בעבר על ידי ניב רסקין ועפר שלח, עד אשר נבחר לכנסת ישראל ב-2013. בעבר השתתפו הפרשנים צביקה שרף, אביב לביא ועוד.
בגלל הרוח (5SPORT): תוכנית ספורט אולימפי עם מירי נבו, משלבת בין אירוח ספורטאים ואישי ספורט באולפן לבין כתבות צבע.
נושא התוכנית הוא "כל דבר שאינו כדורגל או כדורסל".
ערוץ הקיבוץ של הליגה הלאומית בכדורגל (5SPORT): תוכנית כדורגל בשידור חי מדי יום שישי, המטיילת בין כל המגרשים בהם משוחקים משחקי המחזור בעת ובעונה אחת.
בהגשת רז זהבי ובהשתתפות: משה פרימו, שי נובלמן, פאדי מוסטפא, עמית פלטקביץ', מיכאל וינסנדט, זוהיר בהלול ואחרים.
הוגשה בעבר על ידי בוני גינצבורג בין הפרשנים: אייל לחמן, אלון מזרחי, שייע פייגנבוים.
העולם כולו נגדנו - (5LIVE): תוכנית קומית ליורו 2012 בהגשת אלי בן דוד ודוד ליפשיץ ובהשתתפות של הקומיקאים אסי ישראלוף, ירון ברלד, מיקו גמאל וקומיקאים נוספים.
היכל התהילה - (5GOLD): תוכנית ספורט בה עושים כבוד לכדורגלני העבר ובוחרים את 50 כדורגלני העבר הגדולים בישראל.
בהנחיית דני ענבר ובהשתתפות יורם ארבל, מוטי קירשנבאום, עמנואל רוזן, רמי וייץ, זוהיר בהלול, גדעון הוד ושחקני העבר (תוכנית עבר).
התוכנית האחרונה בה נחשפו 50 הכדורגלנים שנכנסו להיכל התהילה שודרה בערוץ 2 בפריים טיים.
מתחממים - (5LIVE): תוכנית המשודרת פעמיים בשבוע בסוף יולי ותחילת אוגוסט העוסקת בהכנות לעונת הכדורגל הקרבה בהנחיית יהונתן כהן ובהשתתפות מוטי פשכצקי, שלמה שרף, משה פרימו ורז זהבי.
מסע הקסם המסתורי - (5SPORT): תוכנית בהנחיית אבי מלר וספי ריבלין על ההיסטוריה של הכדורגל האנגלי (תוכנית עבר, שודרה ב-1997).
אימפריית הדשא - (5SPORT): סרט תיעודי של מודי בר-און וספי ריבלין על הכדורגל האנגלי (תוכנית עבר, שודרה ב-1998).
עולם הכדורגל - (5PLUS): מגזין לסיכום השבוע בכדורגל העולמי עם מודי בר-און (תוכנית עבר, שודרה ב-2004).
הטור השבועי - (5SPORT): מגזין כדורגל עם מוטל'ה שפיגלר שעסק ב"מילוי" טופס הטוטו השבועי (תוכנית עבר, שודרה ב-2003).
שישי חי ובועט - (5PLUS): מגזין כדורגל ששודר בין 2004 ל-2006 בימי שישי בצהריים, לאחר משחק מליגת העל.
מודי בר-און ואבי מלר מארחים מדי שבוע אורח אחד מעולם הכדורגל ואורח אחד מעולם התרבות או התקשורת לסיכום השבוע בכדורגל הישראלי והעולמי.
רישיון ליהנות - (5LIVE): תוכנית שטח שבה אלי אילדיס נוהג על המכוניות הכי מפורסמות וטובות וממליץ לכם על טיולים בארץ ישראל וחיים כהן מכין ארוחה בשטח התוכנית שודרה קודם לכן בערוץ 2.
הקישור - תוכנית אינטרנטית שבועית שהביאה את מיטב הסיפורים מעולם הרשתות החברתיות בהגשת טל היינריך וניצן פלד.
שודרה באתר ספורט5 ובערוצים השונים בין 2012 ל-2013.
Top10 (5GOLD) - מגזין צבעוני שמדרג את 10 הדברים הכי הזויים שקרו בספורט השבוע בהגשת רועי זריהן, דור הופמן ועידו גור.
מגזין אלופות - (5SPORT) - מגזין כדורגל צבעוני בנושא ליגת האלופות בהגשת רן מלובני.
ריאדה עלא אלח'אמסה - (5SPORT) - מגזין כדורגל בערבית המתייחס לקבוצות המגזר הערבי בישראל בהגשת חיכמאת גרא ובהשתתפות רז זהבי ועבד טיטי.
בעונות הקודמות של התוכנית היו מספר פרשנים בכירים כמו עבאס סואן ועוד.
מגזין ליגת ה-NBA - (5SPORT) מגזין כדורסל הסוקר את השבוע החולף בליגת הכדורסל הטובה בעולם בהגשת גיל ברק, ערן סורוקה, שימי ריגר ועידו גור.
בוקר ספורט - (5SPORT) תוכנית הבוקר בהנחיית רותם ישראל ודניאל זילברשטיין.
בתוכנית התארחו באופן קבוע פרשני ספורט, שחקנים ובסופה התקיימה פינת תרבות שבה התארחו מדי יום האמנים הכי פופולריים בישראל.
חמש באוויר - תוכנית הרדיו של ערוץ הספורט שמשודרת באתר ערוץ הספורט, באפליקציה ובערוץ 55, בימים א' - ה' משעה 13:00 עד השעה 15:00 בהגשת רז זהבי, משה פרימו, יונתן הללי ושירלי בר דיין לסירוגין.
קפיצה בזמן - (5GOLD) - תוכנית ספורט שחוזרת בזמן לשנה כלשהי ומסכמת את אירועי הספורט הגדולים באותה שנה.
התוכנית בהגשת מאיה רונן ועפר שלח שמאוחר יותר גם מודי בר-און הגיש.
העשירייה - (5GOLD) - תוכנית שבה פרשנים ואנשי ספורט רבים מדרגים אירועי ספורט גדולים כל אחד בנושאו.
חודשה ב-2014. בין המשתתפים יהונתן כהן, עמיחי שפיגלר, שלמה שרף, נתן דטנר, רון קופמן ועוד.
שידורי האולימפיאדה (החל משנת 2016)
מוקדמות ליגת האלופות (עד סיבוב 3)
מוקדמות הליגה האירופית (עד סיבוב 3)
מוקדמות קונפרנס ליג (עד סיבוב 3)
אתר ערוץ הספורט הוא אתר אינטרנט ישראלי העוסק בתחומי הספורט.
על פי נתוני Similarweb זהו אתר הספורט המוביל בישראל.
באתר כתבות חדשותיות ודיווחים על ספורט בישראל ומחוצה לה, כמו כן, מדורים שונים, על כדורגל ישראלי ועולמי, וכדורסל ישראלי ועולמי.
בנוסף מתפרסמים טורים וכתבות של פרשני ושדרני ערוצי הטלוויזיה של גוף השידור, דוגמת שלמה שרף, נדב יעקבי ועוד.
באתר מתחם VOD מורחב בו ניתן לצפות בתקצירים מליגות שונות בישראל ובעולם, בעיקר מליגת האלופות ומליגת העל.
ניתן גם לצפות בתוכניות ששודרו בערוצי הטלוויזיה.
האתר מפעיל אופציה מיוחדת לצפייה בשידורים ישירים שונים.
בנוסף, קיימת באתר הדמיה מסוג ליגת החלומות, בדרך כלל על ליגת העל הישראלית ועל ליגת האלופות, אך גם על טורנירי כדורגל גדולים כמו יורו או מונדיאל.
אתר ערוץ הספורט נמצא בשיתוף פעולה עם אתר מאקו של קשת 12, באתר ערוץ הספורט מופיעות כתבות של אתר mako ובמוסף הספורט של אתר mako נמצאות כתבות של ערוץ הספורט.
אתר נוסף בבעלות ערוץ הספורט הוא אתר דאבל פס, המסקר את הליגות הנמוכות בישראל, מהליגה הלאומית ועד ליגה ג' וכמו כן, מעלה דיווחים מליגת כדורגל החופים בישראל.
האתר מספק חדשות יומיומיות על הליגות הללו, כולל דיווחים ממשחקים, העברות של שחקנים, סטטיסטיקה וטבלאות.
כמו כן, מספק האתר תמונות ממשחקים וכן ערוץ דאבל פס TV, שבו סרטונים אודות המתרחש בזירה זו.
האתר הוקם בשנת 2009 על ידי העיתונאי רז זהבי, בשל המחסור במידע שוטף עבור אוהדי הקבוצות מהליגות הנמוכות בישראל ועל מנת לתת תיאור נרחב על המתרחש בפריפריה החברתית והגאוגרפית בישראל דרך הכדורגל.
ערוץ "הופ!" הוא ערוץ טלוויזיה ישראלי המיועד לילדים מגיל שנתיים עד גיל שמונה.
הערוץ משודר ב-HOT וב-NEXT TV באפיק 77 וגם ב-+yes, פרטנר tv+ וב-STING+ באפיק 82.
ערוץ "הופ!" נוסד ב-17 בפברואר 2000 על ידי אלונה אבט ותמיר פאול, ונועד לבני 1–7, והוא אחד הערוצים הראשונים בעולם שנועד לקבוצת גיל זו, זאת בניגוד לערוצי ילדים אחרים כמו ערוץ הילדים, שקהל היעד שלהם הוא לגילאי 6–14 ויש בו תכנים שלא הולמים שכבות גיל צעירות יותר.
תחילה הערוץ שודר בחברות הכבלים מת"ב, ולאחר מכן התווסף ל"תבל דיגיטל" ול"ערוצי זהב" (בקיץ 2000 הצטרף גם ל-yes).
שיר הנושא והסלוגן המלווים את שידורי הערוץ הם "הופ!
השיר הוקלט במקור על ידי אריאל זילבר ובהמשך בוצע על ידי כוכבי הערוץ ולכבוד חגיגות 25 שנה לערוץ, הערוץ הפיק קליפ חדש בביצועם של חבורת העפיפונים וכמה קטעים מהתוכניות (מקור ורכש) הישנות והחדשות שלהם, הכולל את הביצוע של כוכבי הערוץ, לופ לילה, שיר הקיץ, שיר הבוקר, ושיר הלילה.
הלוגו המסחרי של הערוץ הוא עפיפון צבעוני.
העפיפון מגלם את המבוגר האחראי והוא דובב על ידי לירון לב כשאמר לדוגמה במעברון הלילה "לילה טוב לכולם!".
במעברוני הערוץ ניתן למצוא דמויות נוספות: ציפי הציפור, יוני עכברוני (העכבר), אורי הכלב ושולי (שולה) החתולה.
בעבר (במעברוני הערוץ) הופיעו גם זבוב, עכביש, שעון (דובב על-ידי יורם יוספסברג) ופינגווין.
דמות נוספת אשר הייתה מזוהה עם הערוץ בעבר היא חללית סגולה הנקראת "טרללית" (דובבה על-ידי רמה מסינגר ולאחר מכן הדר שחף-מעיין) ודמויות עבר מתוכניות הערוץ כמו "דודידו", "הקונצונים", "אליק ובליק", "נימי", "באלי ושלוק", "נחשון כל יכול" ועוד.
צבעי השמיים במעברונים הראשונים של הופ!
היו תכלת, אדום, כחול וסגול.
החל משנת 2006 הפיק ערוץ הופ!
את הגרסה הישראלית המקורית של "רחוב סומסום".
הבובות של רחוב סומסום היו: אלמו, נוח, ברוש, מוישה אופניק, אביגיל, סיון, מחבוב וכרובי.
עד לשנת 2016 הופקו ארבע עונות של "רחוב סומסום", כמו גם סדרת בת בשם "הופ!
בשנת 2006 החל ערוץ הופ!
להיות משודר ברומניה בחברת הלווין BoomTV ושם הערוץ נקרא: "!Boom HOP" והסלוגן "Primii 7 ani de acasă" או בתרגום לעברית: "7 השנים הראשונות מהבית" והוא שודר שם עד שנת 2012 והכל בדיבוב מלא לרומנית כולל שיר ערוץ הופ!
שבוצע בשפה הרומנית על-ידי המדבב הרומני ריצ'רד באלינט כולל המשפט של העפיפון: "לילה טוב לכולם!" שזה נאמר ברומנית: "Noapte bună".
בשנת 2012 והלאה ערוץ "הופ!" רכש את הערוץ הילדים האמריקאי Cartoonito, בו שודרו הסדרות: נווה עצלנות, עמית המשאית, בננות בפיג'מות, לוקאס העכביש, באגס באני והבנאים ובאטווליס.
דמויותיהם של דודידו, לולי (מערוץ לולי), ציקי וצפי (הקונצונים) ומרחוב סומסום: אלמו, מוישה אופניק, אביגיל ומחבוב שבו לככב ברשתות החברתיות: אינסטגרם, פייסבוק, טיקטוק ועוד וגם שבו לככב במשרדי הערוץ.
הקלטות מבית MCI שהערוץ שידר מתוכן שירים הן:
והקלאסיקות מבית "קלסיקלטת" שהערוץ שידר מתוכן שירים/קטעים/סרטים מלאים הן:
"איני, מיני, מו - מטיילים בספר האנגלית"
"דיג דיג דוג - שלוש, ארבע, לעבודה!"
"מי שטוב לו ושמח כף ימחא - שירי משחק של דתיה בן-דור"
מה גם שהקרינו שירים/קטעים/סרטים מלאים מהחומרים מבית "הד ארצי" כגון:
"סבא טוביה – מסיבה ביער"
"סבא טוביה – סיפורים כיד המלך"
"סבא טוביה – סיפורי התנ"ך"
"סבא טוביה – סיפורה של מדינה"
"טיף וטף – המשפחה שלי"
"טיף וטף – אני ישראלי"
הקלטת הראשונה של "יובל המבולבל"
סדרות הערוץ הופצו בקלטות וידאו ו-DVD בהפצת הד ארצי, NMC United, "קלסיקלטת" ו"פליי רקורדס".
בימי זיכרון הערוץ משדר עד 00:00.
תוכניות הערוץ שכבר אינן בשידור
דו רה מה?, מר עגבנייה, ממלכת טוביהו, חידני, טובי דובי, הופ!
תוכניות מקור וסרטים ישראלים בכיכובם של כוכבי הערוץ
: סבא טוביה - מסיבה ביער, סבא טוביה - סיפורים כיד המלך, יובל המבולבל - טוב לצחוק, מיכל הקטנה - השיר שבלב, מיכל הקטנה בממלכת האהבה, מסיבת האותיות של הופ!
עם רינת, השכונה של הופ!, מסיבת האותיות של הופ!
עם דוד חיים ודודידו, אספון - גיבור האלף בית, השכונה של הופ!
- ישר למצלמה, חנן הגנן וחברים, אלי החתול, הכל טוב!, תוכנית האירוח של אלמו גיבורי החודש, רחוב סומסום: מילת היום , השעשוהופ!
(לילדי yes בלבד), הרפתקאותיה של מיכל הקטנה, יוצאים לחופשה בטוחה מא' ועד ת' עפיפונים, צחקוקים (לילדי yes בלבד)
באתר האינטרנט של ערוץ הופ!
ניתן לצפות בחלק מהתוכניות המשודרות בערוץ.
בנוסף, ישנה גישה לאפשרויות נוספות באתר, כגון מתחם הורים, דפי צביעה, משחקים ופעילויות לילדים.
חלק מהתכנים פתוחים ללא תשלום לגולשים, ורובם פתוחים רק למנויי האתר.
תוכני הערוץ מוצעים גם בערוצי היוטיוב השונים של קבוצת הופ!
ילדות ישראלית), ברשתות החברתיות ובאפליקציות של קבוצת הופ!
לפני שערוץ WIZ נולד, היה גם עולם וירטואלי עשיר לילדים בשם "הרפתקהופ!".
"הרפתקהופ!" היה מרחב עשיר לילדים שבו היו המון אפשרויות והוא היה מיועד לילדים בגילאי 3–7, עם ממשק ידידותי ואינטואיטיבי המותאם לגילאים צעירים.
האתר מהווה סביבה בטוחה המעניקה ערך מוסף לימודי עם דגש על פן חווייתי ומהנה.
"הרפתקהופ!" היה מבוסס על הדמויות האהובות והמצליחות של הסדרות המשודרות בערוץ "הופ!".
יחד עם יובל המבולבל, דודידו, נחשון כל יכול, תותית, דורה, הקונצונים ועוד חברים רבים וטובים, מוזמנים הילדים ללמוד אותיות בעברית, להיחשף למילים בשפה האנגלית, להתכונן לכיתה א', לצפות במאות קליפים ובסדרות האהובות וכמובן לשחק בעשרות משחקים.
עוד יכולים הילדים לבנות אתר אינטרנט מיוחד משלהם ולהציג אותו בפני חבריהם, ולשלוח אימיילים צבעוניים – הכול תחת פיקוח.
לפני "הרפתקהופ!", המרחב הוירטאולי הראשון של "הופ!" היה "השכונה של הופ!".
"הרפתקהופ!" שינה את השם ל"אתר המנויים של הופ!" ואחר כך ל"הופ!+"
בשנת 2018, "הרפתקהופ!" נסגר והוחלף על ידי האתר המנויים החדש של הערוץ.
מדי שנה בחג החנוכה, העלה ערוץ "הופ!" בשיתוף "סולן הפקות" מופע לילדים ובו השתתפו מיטב כוכבי הערוץ.
לעיתים בפורים עורך הערוץ "עדלאידע" ובה משתתפים כמה מגיבורי הערוץ כגון: לולי, מטוסי העל, סמי הכבאי, דיירי רחוב סומוסום, סיימון ועוד.
הערוץ מקיים פעילויות שטח מגוונות במהלך כל ימות השנה, לרבות מופעי חינם ברחבי הארץ, הצגות, וכן פעילויות שטח אינטראקטיביות.
מיכל הקטנה - ילדה קטנה שרוצה לגדול, אוהבת ילדים, מיכל גרה בבית המפלצות של פוגו וטריק
יובל המבולבל - ילד מבולבל אשר עושה טעויות ושטויות כל הזמן
הדוד חיים - דוד מצחיק ומפוזר עם פפיון אדום, אשר מנהל חנות כלבו
סבא טוביה - סבא אהוב שמספר סיפורים לנכדיו, מרכיב משקפיים ומחקה דמויות שונות
מולי וצומי (עמרי רוזנצוויג וטל לוי) - שני חברים טובים האחד שף והשני חייזר.
בשנת 2004 השיקה קבוצת "הופ!" את ערוץ לולי המיועד לפעוטות עד גיל שלוש, המשודר באופן בלעדי ב-HOT וב-NEXT TV (בערוץ 76 וגם ב-HOT VOD Young).
הערוץ שידר תוכניות מקור כמו רגע של חיבוק, צוויץ צוויץ, ספר הצבעים, טוקטוק ותותי, סיפורי בדים, בלבולי, פיצי פוגש חיות, ועוד.
הערוץ שידר גם תוכניות רכש כמו וויבולו (במקור שודר בערוץ "הופ!"), הגן הקסום, טלטאביז, ררי האריה, טימי הטלה, חבורת אבאדס, צ'ארלי דוב קטן, אוזי בו!, מישמיש העכביש, קרן ואור, תפודים קטנים, קוף אחרי בן אדם, קמי, שכונת השעשועים, ילדי העננים, משחק הזיכרון של טל וגל, פוקויו, ועוד.
ב-1 בדצמבר 2009 השיקה קבוצת "הופ!" את ערוץ "ילדות ישראלית", המשדר מגוון שירי ילדות ישראליים קלאסיים ועכשוויים, סיפורים ומשחקי ילדות וגם ציורים ישראליים של אמנים ידועים (כמו נחום גוטמן וראובן רובין), מראות טבע ישראלי, עיבוד טלוויזיוני של שטוזים, ושירים מסביב לעולם מארצות אחרות (כולם בעברית).
הערוץ משודר (ונמכר בתשלום כערוץ פרימיום) בערוץ 78 ב-HOT (וגם ב-HOT VOD Young) ובערוץ 83 ב-yes (וגם ב-yes VOD KIDS) וב-STINGTV.
מדצמבר 2009 עד 2022 (כולל) הערוץ שידר שירים/סיפורים מקלטות וידאו/DVD לילדים ואפילו שירים מהצגות "התיאטרון שלנו" (עד 2012 כולל) ועוד.
כמו כן, הערוץ מקרין גם שירי ומשחקי ילדות ישראלית.
בערוץ משודרת גם תוכנית בשם "רוצים סיפור", המציגה סיפורים מתוכניות ערוץ "הופ!" ו"לולי" ביניהם: סיפור, סיפורים מהכיס עוד סיפור והמחשבים האהובים.
וגם סיפורים מתוך "התנ"ך לילדים" ו"100 סיפורים ראשונים" וסיפור ושיר של מיריק שניר (מבית "קלסיקלטת").
וגם ערוץ שידר שירים של שיר וחברים הרפתקאות חווים
בין החומרים מבית "גלובוס יונייטד" שמהם שודרו שירים:
שירי הילדים של מרים ילן-שטקליס ("שורום זורום" ו"אצו רצו גמדים")
"איך בוחרים שם לאחותי הקטנה?"
והערוץ הקרין שירים מסרטי "קלסיקלטת" כגון:
"אצלנו בפסנתר" (שירי הילדים של נעמי שמר)
"מי שטוב לו ושמח כף ימחא" (שירי משחק של דתיה בן-דור)
"סבתא בישלה דייסה - 100 שירי משחק ראשונים"
ושודרו גם שירים מקלטות הווידאו וה-DVD מבית "הד ארצי" כגון:
"טיף וטף" (מ"טיף וטף לטף" ומ"טיף וטף 2" בלבד)
סדרת הקלטות של "סבא טוביה" ("מסיבה ביער", "סיפורים כיד המלך", "סיפורי התנ"ך" ו"סיפורה של מדינה")
"חברים בכל מיני צבעים" (שירי הילדים של חנה גולדברג)
והחומרים מבית MCI שמהם שודרו שירים הם:
"פים פם פה" (וגם מהקלטת השנייה, "פים פם פה בארמון הקסמים")
וקלטות ה־DVD מבית "פליי רקורדס" שמתוכן שודרו שירים הן:
סרטים נוספים של "יובל המבולבל" ("טוב לצחוק" ו"המסע אל הכוכב")
ה־DVD הראשון של "מיכל הקטנה".
"כיף לי עם יעלי בתזמורת"
הערוץ שידר גם שירים מההצצות למופעי "מותק של פסטיבל 3-9" (עד 2017 כולל).
הצגות "התיאטרון שלנו" שהערוץ הקרין מתוכן שירים הן:
סדרת "שירי הילדים הגדולים בכל הזמנים"
"הכבש השישה עשר" (עם הביצועים המקוריים של יהונתן גפן, יהודית רביץ, גידי גוב, יוני רכטר ודייוויד ברוזה)
"לילה טוב - שירי ערש לילדים"
הערוץ נרכש ב-2012 על ידי "טלעד" ובימי זיכרון משדר עד 21:00.
בערוץ "הופ!" הוא היה משדר בכל ערב מ-20:00 עד 00:00 לאחר סיום שידורי הערוץ.
הערוץ משדר מגוון של קורסים כגון: הכנה ללידה, עיצוב עוגות, הרגלי והפרעות שינה, גמילה מחיתולים ורגעי קסם.
בשנת 2023 השיקה קבוצת הופ!
את ערוץ פלא, שנפתח לשירות הסטרימינג "FreeTV" (של שידורי קשת וקבוצת RGE).
הוא משדר תוכניות כגון: בוב הבנאי, פפה פיג, נאדי הבלש בארץ הצעצועים, פיפ ופוזי, טרו וממלכת הקשת, עולמו של אלמו, טימי הטלה, ועוד.
בשנת 2017 השיקה קבוצת הופ!
את ערוץ WIZ ערוץ זה מילא את מקומו של ערוץ לוגי לאחר שנסגר, המותאם לגילאי שש עד 11. הערוץ משדר סדרות מעשירות במגוון תחומי לימוד, כמו: טבע Tv, זובומפו, ויק הוויקינג ועוד.
הערוץ משודר ב-yes (באפיק 92 וגם ב-yes VOD KIDS) וב-STINGTV.
בשנת 2006 ברומניה השיקו קבוצת הופ!
ו-BOOM TV ערוץ בשם בום הופ!
(!BOOM HOP) ערוץ הזה היה פעיל אך ורק ברומניה.
הערוץ נסגר ב-2012. שודרו בו כמה מהסדרות של שנות ה-2000 כגון: הטקטקים, דפנה ודודידו, מיילו, צ'רלי ודודו, הצעצועים העזובים, הקונצונים, מגי והמפלץ שלה, חוות סוסי הפוני, מקס ורובי, יו גאבה גאבה!
קיץ מבולבל בHOT היה ערוץ פופאפ הראשון של קבוצת הופ!
עם מיטב ההצגות הסרטים והסדרות של יובל המבולבל הערוץ שודר ב-23 ביולי 2014 ועד 31 באוגוסט 2014 בעקבות מבצע צוק איתן חזר לשדר ב-2 עד 31 באוגוסט 2015 הערוץ משודר בשעות 6:00-21:00
קיץ קסומסום היה ערוץ פופאפ השני של קבוצת הופ!
עם הסדרות של רחוב סומסום הערוץ שודר ביס ב-1 באוגוסט 2016 ועד 30 בספטמבר 2016 הערוץ שודר בFREETV ב-1 עד 31 באוגוסט 2024 בעקבות מלחמת חרבות ברזל הערוץ שודר בהתחלה בשעות 6:00-22:00 וב-2024 שודר בשעות 6:00-0:00
גדלתי בשנה היה ערוץ פופאפ של יס וקבוצת הופ!
שודר תכנים של חזרה לבית הספר והגנים הערוץ שודר ב-13 באוגוסט 2017 ועד 23 בספטמבר 2017 הערוץ משודר בשעות 6:00-21:00
בשנת 2019 התחיל לעלות ערוץ DIY של ערוץ הופ!
יוצרים" התחיל לעלות סרטונים ביוטיוב הנושא שלהם הוא "יצירה" הערוץ מעלה על מיני סרטונים מתוכניות טלוויזיה העסקות באותו נושא כגון: "פינת הפלסטלינה", ביט ובוט - עכשיו אני!, מה עושים היום?, כתמתמים, חגי החקלאי ומולי וצומי חוגגים את החגים (פינת בישול).
בשנת 2015 העלתה התוכנית "רחוב סומסום" כל מיני סרטוני יוטיוב בהם מככבים הדמויות מרחוב סומסום עלו פרקים של כל מיני תוכניות המציגות כגון: סרטי עוגיפלצת, אוהבים אותך אלמו, רחוב סומסום - מילת היום, תוכנית האירוח של אלמו, ועוד.
וכמובן כל מיני שירים כמו: נעמוד בתור ושיר המספרה וקטעים של טי ג'יי בניהם פרי סמבה קצרים ועוד.
הופל'ה - רצועה ששודרה כל יום בין השעות 05:00 ל-06:00 הרצועה כוללת תוכניות מהערוץ לפעוטות העוסקות בלימוד מילים ראשונות עם אותו נושא.
בין התוכניות ניתן למנות את:
וויבולו (סדרה שגם הייתה משודרת בערוץ לולי)
בשנים בראשונות היו משודרות ברצועה כל מיני סדרות שכיום משודרות בערוץ לולי כגון:
לדעת - רצועה ששודרה בימים א'-ו' בין השעות 10:00–11:00. הרצועה כוללת תוכניות ללימוד
כל אלה משודרות בשעות בית ספר.
- רצועה ששודרה בשעות 19:00 עד השעה 20:00. הרצועה כוללת תוכניות לקראת זמן השינה כגון:
מנחי הרצועה הם המכשפה בו והינשוף "שופי".
בסוף הרצועה יש שיר סיום שהוא גם אחד מהקליפים של הלילה בערוץ הופ!.
- רצועה ששודרה בימי שבת בין השעות 8:00 - 09:00 ו-15:00 - 16:00. הרצועה כוללת שלושה או ארבעה פרקים מתוכניות ילדים עם אותו סגנון כגון: ג'יני, פיראטים, פיות, גיבורי על, כלבים, דינוזאורים, ודרקונים.
ערוץ התכלת היה ערוץ טלוויזיה ישראלי יהודי דתי ששודר ב-HOT וב-yes כ־3 שנים, בשנים 2003–2006.
ההחלטה כללה הקמה של ערוץ בערבית (הלא TV), ערוץ חדשות, ערוץ ברוסית (ערוץ 9), ערוץ מוזיקה (ערוץ 24) וערוץ מורשת.
אך לאחר פרסום המכרז למיון המוקדם, פרסום מכרז פרטני לערוץ מורשת התעכב במשך מספר שנים.